CELEX: 32022R0236
Language: bg
Date: 2022-02-21 00:00:00
Title: Регламент за изпълнение (ЕС) 2022/236 на Съвета от 21 февруари 2022 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

21.2.2022   
               
               
                  BG
               
               
                  Официален вестник на Европейския съюз
               
               
                  L 40/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/236 НА СЪВЕТА
         от 21 февруари 2022 година
         за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 17 март 2014 г. Съветът прие Регламент (ЕС) № 269/2014.
                  
               
                     (2)
                  
                  
                     Европейският съюз не признава и продължава да осъжда незаконното анексиране от Руската федерация на Крим и град Севастопол и съответно не признава т.нар. избори, проведени в незаконно анексирания Кримски полуостров.
                  
               
                     (3)
                  
                  
                     Във връзка с организираните през септември 2021 г. от Руската федерация т.нар. избори за Държавната дума в незаконно анексираната „Автономна република Крим“ и град Севастопол Съветът счита, че пет физически лица следва да бъдат добавени в списъка на физическите и юридическите лица, образуванията и органите, подлежащи на ограничителни мерки, съдържащ се в приложение I към Регламент (ЕС) № 269/2014, заради ролята им за подкопаване или застрашаване на териториалната цялост, суверенитета и независимостта на Украйна.
                  
               
                     (4)
                  
                  
                     Поради това приложение I към Регламент (ЕС) № 269/2014 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Лицата, посочени в приложението към настоящия регламент, се добавят в списъка, поместен в приложение I към Регламент (ЕС) № 269/2014.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 февруари 2022 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 78, 17.3.2014 г., стр. 6.
      
      
         
            ПРИЛОЖЕНИЕ
            Следните лица се добавят в списъка на физическите и юридическите лица, образуванията и органите, поместен в приложение I към Регламент (ЕС) № 269/2014:
            
               
                            
                        
                        
                           Име
                        
                        
                           Идентифицираща информация
                        
                        
                           Основания
                        
                        
                           Дата на вписване
                        
                     
                           „204.
                        
                        
                           Aleksei Yurievich CHERNIAK
                           (Алексей Юрьевич ЧЕРНЯК)
                        
                        
                           Пол: мъжки
                           Дата на раждане: 27.8.1973 г.
                           Място на раждане: Алма Ата, Казахска ССР (понастоящем Казахстан)
                           Гражданство: руско
                        
                        
                           Член на Държавната дума на Руската федерация от 19 септември 2021 г. Избран от незаконно анексираната „Автономна република Крим“ в т.нар. „Симферополски избирателен район“.
                           Член на управляващата партия „Единна Русия“.
                           Като поема и изпълнява посочената длъжност, той работи за по-нататъшната интеграция на т.нар. „Република Крим“ в Руската федерация, като по този начин активно подкрепя действия и провежда политика, които подкопават или застрашават териториалната цялост, суверенитета и независимостта на Украйна.
                        
                        
                           21.2.2022 г.
                        
                     
                           205.
                        
                        
                           Leonid Ivanovich BABASHOV
                           (Леонид Иванович БАБАШОВ)
                        
                        
                           Пол: мъжки
                           Дата на раждане: 31.1.1966 г.
                           Място на раждане: Петровка, Кримска област, Украинска ССР (понастоящем Украйна)
                        
                        
                           Член на Държавната дума на Руската федерация от 19 септември 2021 г. Избран от незаконно анексираната „Автономна република Крим“ в т.нар. „Евпаторийски избирателен район“.
                           Член на управляващата партия „Единна Русия“.
                           Като поема и изпълнява посочената длъжност, той работи за по-нататъшната интеграция на т.нар. „Република Крим“ в Руската федерация, като по този начин активно подкрепя действия и провежда политика, които подкопават или застрашават териториалната цялост, суверенитета и независимостта на Украйна.
                        
                        
                           21.2.2022 г.
                        
                     
                           206.
                        
                        
                           Tatiana Georgievna LOBACH
                           (Татьяна Георгиевна ЛОБАЧ)
                        
                        
                           Пол: женски
                           Дата на раждане: 8.1.1974 г.
                           Място на раждане: Хмелницки, Украинска ССР (понастоящем Украйна)
                        
                        
                           Член на Държавната дума на Руската федерация от 19 септември 2021 г. Избрана от незаконно анексирания град Севастопол в т.нар. „Севастополски избирателен район“.
                           Член на управляващата партия „Единна Русия“.
                           Като заема и изпълнява посочената длъжност, тя работи за по-нататъшната интеграция на незаконно анексирания град Севастопол в Руската федерация, като по този начин активно подкрепя действия и провежда политика, които подкопават или застрашават териториалната цялост, суверенитета и независимостта на Украйна.
                        
                        
                           21.2.2022 г.
                        
                     
                           207.
                        
                        
                           Nina Sergeevna FAUSTOVA
                           (Нина Сергеевна ФАУСТОВА)
                        
                        
                           Пол: женски
                           Дата на раждане: 11.7.1983 г.
                           Място на раждане: Кизил, Република Тува, Руска СФСР (понастоящем Руска федерация)
                        
                        
                           Председател на избирателната комисия на Севастопол, която участва в организирането на т.нар. избори в незаконно анексираната „Автономна република Крим“ и град Севастопол, проведени през септември 2021 г.
                           Като поема и изпълнява посочената длъжност, тя активно подкрепя и изпълнява действия и политики, които подкопават териториалната цялост, суверенитета и независимостта на Украйна, и допълнително дестабилизира Украйна.
                        
                        
                           21.2.2022 г.
                        
                     
                           208.
                        
                        
                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)
                        
                        
                           Пол: мъжки
                           Дата на раждане: 13.6.1990 г.
                        
                        
                           Заместник-председател на избирателната комисия на Севастопол, която участва в организирането на т.нар. избори в незаконно анексираната „Автономна република Крим“ и град Севастопол, проведени през септември 2021 г.
                           Член на управляващата партия „Единна Русия“.
                           Като поема и изпълнява посочената длъжност, той активно подкрепя и изпълнява действия и политики, които подкопават териториалната цялост, суверенитета и независимостта на Украйна, и допълнително дестабилизира Украйна.
                        
                        
                           21.2.2022 г.“